CELEX: 62014CN0105
Language: el
Date: 2014-03-05 00:00:00
Title: Υπόθεση C-105/14: Αίτηση προδικαστικής αποφάσεως, την οποία υπέβαλε το Tribunale di Cuneo (Ιταλία) στις 15 Μαρτίου 2014 — Ποινική διαδικασία κατά του Ivo Taricco κ.λπ.

24.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 194/10
            
         Αίτηση προδικαστικής αποφάσεως, την οποία υπέβαλε το Tribunale di Cuneo (Ιταλία) στις 15 Μαρτίου 2014 — Ποινική διαδικασία κατά του Ivo Taricco κ.λπ.
   (Υπόθεση C-105/14)
   2014/C 194/12
   Γλώσσα διαδικασίας: η ιταλική
   
      Αιτούν δικαστήριο
   
   Tribunale di Cuneo
   
      Ποινική διαδικασία κατά των
   
   Ivo Taricco
   Ezio Filippi
   Isabella Leonetti
   Nicola Spagnolo
   Davide Salvoni
   Flavio Spaccavento
   Goranco Anakiev
   
      Προδικαστικά ερωτήματα
   
   
               α)
            
            
               Μήπως με την τροποποίηση του άρθρου 160, τελευταίο εδάφιο, του ιταλικού ποινικού κώδικα με τον νόμο 251 του 2005 –στο μέτρο που προβλέπεται επιμήκυνση της προθεσμίας παραγραφής, κατόπιν διακοπής της, μόνο κατά το ένα τέταρτο της διάρκειάς της και, κατ’ αυτόν τον τρόπο, καθίσταται δυνατή η παραγραφή των ποινικών αδικημάτων παρά την εμπρόθεσμη άσκηση ποινικής διώξεως, με αποτέλεσμα την ατιμωρησία των δραστών– παραβιάστηκε ο περιεχόμενος στο άρθρο 101 ΣΛΕΕ κανόνας προστασίας του ανταγωνισμού;
            
         
               β)
            
            
               Μήπως με την τροποποίηση του άρθρου 160, τελευταίο εδάφιο, του ιταλικού ποινικού κώδικα με τον νόμο 251 του 2005 –στο μέτρο που προβλέπεται επιμήκυνση της προθεσμίας παραγραφής, κατόπιν διακοπής της, μόνο κατά το ένα τέταρτο της διάρκειάς της και, κατ’ αυτόν τον τρόπο, ασυνείδητοι επιχειρηματίες απαλλάσσονται από τις ποινικές συνέπειες των αξιόποινων πράξεών τους– το ιταλικό κράτος εισήγαγε ένα είδος κρατικής ενισχύσεως απαγορευόμενο από το άρθρο 107 ΣΛΕΕ;
            
         
               γ)
            
            
               Μήπως με την τροποποίηση του άρθρου 160, τελευταίο εδάφιο, του ιταλικού ποινικού κώδικα με τον νόμο 251 του 2005 –στο μέτρο που προβλέπεται επιμήκυνση της προθεσμίας παραγραφής, κατόπιν διακοπής της, μόνο κατά το ένα τέταρτο της διάρκειάς της και, κατ’ αυτόν τον τρόπο, δημιουργείται μια περίπτωση ατιμωρησίας για όσους καταστρατηγούν την κοινοτική οδηγία– το ιταλικό κράτος εισήγαγε, χωρίς να έχει τέτοια υποχρέωση, μια περαιτέρω απαλλαγή πέραν εκείνων που απαριθμούνται περιοριστικά στο άρθρο 158 της οδηγίας 2006/112/ΕΚ του Συμβουλίου, της 28ης Νοεμβρίου 2006 (1);
            
         
               δ)
            
            
               Μήπως με την τροποποίηση του άρθρου 160, τελευταίο εδάφιο, του ιταλικού ποινικού κώδικα με τον νόμο 251 του 2005 –στο μέτρο που προβλέπεται επιμήκυνση της προθεσμίας παραγραφής, κατόπιν διακοπής της, μόνο κατά το ένα τέταρτο της διάρκειάς της και, κατ’ αυτόν τον τρόπο, το κράτος παραιτείται από τον κολασμό συμπεριφορών που στερούν από το κράτος τους αναγκαίους πόρους, μεταξύ άλλων για να εκπληρώσει τις υποχρεώσεις του προς την Ευρωπαϊκή Ένωση– παραβιάστηκε η κατά το άρθρο 119 ΣΛΕΕ αρχή να υπάρχουν υγιή δημόσια οικονομικά;
            
         
      (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1).